als_Latn dik_Latn sag_Latn
aSport – Lojërat Mesdhetare “Mersin 2013” kanë nisur zyrtarisht dje pasdite me ndeshjet e basketbollit, të cilat kanë çelur afzën në grupe, duke qenë se edhe pjesëmarrja në këtë sport është më e madhe.
Por sot do të nisin Mesdhetaret edhe për Shqipërinë dhe në fushë do të zbresin djemtë e kombëtares U-20 të futbollit, që drejtohet nga trajneri Skënder Gega.
Kombëtarja kuqezi ndodhet në grupin A, së bashku me Turqinë, rivalja e sotme e Shqipërisë, Bosnjë-Hercegovinën dhe Marokun (katër skuadra janë edhe në grupin B). Ndeshjet do të luhen çdo dy ditë dhe dy ekipet e para të çdo grupit do të kualifikohen në gjysmëfinale dhe fituesit në finale. Një turne ku kuqezinjtë shpresojnë të bëjnë një paraqitje të mirë, pse jo, të kualifikohen për në fazën gjysmëfinale, një objektiv i arritshëm.
Sot, kombëtarja do të luajë ndeshjen e parë në grup, në orën 20:45 ndaj Turqisë, të premten do të zhvillojë sfidën e dytë ndaj Bosnjës, për të mbyllur sfidat në grup ditën e diel, ndaj Marokut. Në kombëtare ka lojtarë që luajnë si në kampionatin shqiptar ashtu dhe në ato të vendeve të tjera të Europës.
GRUPI A
Sot Marok-Bosnjë H. 19:00
Sot Turqi-Shqipëri 20:45
21/6 Shqipëri-Bosnjë 19:00
21/6 Turqi-Marok 20:45
23/6 Bosnjë H.-Turqi 19:00
23/6 Marok-Shqipëri 20:45
You must be logged in to post a comment Login
als_Latn als_Latn als_Latn als_Latn vec_Latn als_Latn als_Latn als_Latn als_Latn als_Latn als_Latn eng_Latn